Mercedes-Benz 630

| Mercedes 24/100/140 PS; Mercedes-Benz Typ 630; Mercedes-Benz Typ 630 mit K-Motor |
| --- | --- |

Valmistustiedot
Valmistusmaa:   Weimarin tasavalta
Valmistaja:   Daimler-Motoren-Gesellschaft 1924-1926  Daimler-Benz 1926-1929 
Valmistusvuodet:  1924–1929
Tuotantomäärä:  1 080 + 117 kpl 630 mit K-Motor
Korimalli:  useita
Luokka:  loistoauto
Edeltäjä:  Mercedes 28/95 PS 1914–1924
Seuraaja:  Mercedes-Benz 770
Teknisesti samankaltaisia:  Mercedes-Benz Typ K, S, W06-sarja, pienempi 15/70100 PS eli Mercedes-Benz 400
Tekniset tiedot
Moottori:  rivimoottori, 6 sylinteriä, SOHC
Iskutilavuus:  6 240 – 6 800 cm³
Teho:  74–118 kW eli 100–160 hv
Huippunopeus:  110 km/h 1926–1929 123 km/h (630 mit K-Motor)
Polttoaine:  Bensiini
Polttoainesäiliö:   110 L  140 L Typ K 
Vetotapa:  takaveto
Vaihteisto:  4-vaihteinen manuaali
Mitat
Massa:  2 000–2 500 kg
Pituus:  4 735 – 5 320 mm
Akseliväli:  3 400 (Typ K, S) – 3 750 mm (Typ 630)
Leveys:  1 760 – 2 800 mm
Korkeus:  1 850 – 1 950 mm
Mercedes-henkilöautomalli  24/100/140 PS (1924-1926), vuonna 1926 yritysjärjestelyjen jälkeen uudelleen nimettynä Mercedes-Benz Typ 630 (1926-1929), lisämaksusta ahdetulla 160 hevosvoiman moottorilla  Mercedes-Benz Typ 630 mit K-Motor (1928-1930), oli valmistajansa Daimler-Motoren-Gesellschaftin, ja myöhemmin sen Benz & Cie.:n kanssa Daimler-Benz AG:ksi 28.6.1926 sulautuneen yhtiön huippumalli. Mallinimen hevosvoimalukemat (PS = Pferdestärke-sana) edustivat verohevosvoimia sekä tehoa tehdasarvona ilman ahdinta, tai ahdin kytkettynä. Uuden huippumallin suunnittelija Ferdinand Porsche loi myös samankaltaisia teknisiä ratkaisuja noudattavan, pienemmän mutta edustusautoksi luokitellun rinnakkaismallin Mercedes 15/70100 PS, sittemmin 1926-1929 Mercedes-Benz 400. Suuren mallin edeltäjäksi katsotaan DMG:n ennen sotaa lanseeraama, pikemminkin urheilu- kuin loistoautomalli "Mercedes 28/95 PS" (1914-1924).
24/100/140 PS- ja 630-vaunuista käytettiin nimitystä "Großer Mercedes" saks. "Suuri" tai "Suurenmoinen Mercedes": tuon 1902 lähtien DMG:lle rekisteröidyn ja mallistossa käytetyn tuotemerkin juontuessa itävaltalaisen diplomaatti, liikemies ja kilpa-ajaja Emil Jellinekin Mercedes-tyttären mukaan vuonna 1900 "Daimler-Mercedes":iksi nimestytä, menestyksekkäästä kilpamoottorista. Yhteiseksi, vuoden 1926 fuusion jälkeen käytettäväksi tuotemerkiksi sovittiin "Mercedes-Benz", sillä Gottlieb Daimlerin kuoleman 1900 jälkeen Daimler-nimi oli myyty ulkopuolisille yrityksille (Daimler Motor Company Isossa-Britanniassa, ja DMG:n itävaltalainen haara Austro-Daimler - nykyisin Steyr-Daimler-Puch AG), eikä se ollut käytettävissä ilman lainopillisia ongelmia. Vielä Daimler-kauden sylinterimittoihin ja sylinterilukuun perustuneella W- eli Wagen-vaunutunnuksella ollut mallipari koki elinkaarensa aikana useita teknisiä uudistuksia: se sai muun muassa Bosch-Dewandren alipainetehostuksella varustetut jarrut vuodesta 1928 alkaen. Tarjolle tuli myös lyhyemmällä akselivälillä ja ahdetulla K-moottorilla ollut urheiluversio Mercedes-Benz Typ K, sekä siitä mittavasti edelleen kehitetty, kilpailumenestystä saavuttanut versio Mercedes-Benz Typ S iskutilavuudeltaan kasvatetulla 6,8-litraisella M06-moottorilla).
Tyyppi 630:n "Großer Mercedes"-tittelin perijä oli vuonna 1930 Pariisin autonäyttelyssä ensiesitelty tyyppi 770 (W 07), tai traditionaalisella tavalla ilmaistuna malli "30/150/200 PS".